“เงินบาท” วันนี้เปิดตลาด 34.73 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 34.73 บ. อ่อนค่าจากปิดตลาดวานนี้ 34.72 บ. ชี้กรอบเคลื่อนไหว 34.55-34.85 บ./ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง ผู้ส่งออกขายเหนือระดับ 34.80 บาท/ดอลลาร์
“เงินบาท” วันนี้เปิดตลาด 34.73 บ. อ่อนค่าจากปิดตลาดวานนี้ 34.72 บ. ชี้กรอบเคลื่อนไหว 34.55-34.85 บ./ดอลลาร์
24 ก.พ. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(24 ก.พ.66) ค่าเงินบาทเช้านี้เปิดตลาด  34.73 บาท/ดอลลาร์ อ่อนค่าเมื่อเทียบกับราคาปิดตลาดเมื่อวานที่ระดับ 34.72 บาท/ดอลลาร์
โดยเงินดอลลาร์แข็งค่าเมื่อเทียบกับสกุลหลักจากความกังวลที่ว่าธนาคารกลางสหรัฐ (เฟด) จะเดินหน้าปรับขึ้นอัตราดอกเบี้ย ขณะเดียวกันนักลงทุนจับตาการเปิดเผยดัชนีราคาการใช้จ่ายเพื่อการบริโภคส่วนบุคคล (PCE) ในวันนี้ เพื่อประเมินแนวโน้มเงินเฟ้อของสหรัฐ และทิศทางอัตราดอกเบี้ยของเฟด
ขณะที่วานนี้นักลงทุนต่างชาติขายพันธบัตรไทยสุทธิ 6,755 ล้านบาท และขายหุ้นไทยสุทธิ  2,899.85 ล้านบาท โดยมองกรอบค่าเงินบาทวันนี้เคลื่อนไหวที่ระดับ 34.55 – 34.85 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อป้องกันความเสี่ยง ส่วนผู้ส่งออกขายเงินตราต่างประเทศที่ระดับเหนือ 34.80 บาท/ดอลลาร์